Pembrokeshire
Pembrokeshire () on kreivikunta ja yksi Walesin hallintoalueista. Se sijaitsee maan lounaisosassa Irlanninmeren ja Bristolin kanaalin rannalla ja sen pääkaupunkina toimii Haverfordwest. Hallintoalueella on arviolta 123464 asukasta (vuonna 2015) ja sen pinta-ala on 1618,74 neliökilometriä.[1]
Valtaosa Pembrokeshiren eteläosan asukkaista puhuu englantia, kun taas kreivikunnan pohjoisosissa on edelleen kymrin puhujia. Kahden kielialueen välistä itä–länsisuuntaista rajaa kutsutaan nimellä Landsker Line. Se ulottuu myös naapurikreivikunta Carmarthenshireen. Linjan eteläpuolinen alue tunnetaan ”Pikku-Englantina”.
Kreivikunnalla on oma lippunsa. Sinitaustaisen lipun keskellä on keltainen risti ja Tudor-suvun valko-punainen ruusu vihreässä viisikulmiossa.
Green Bridge of Wales Pembrokeshiren rannikon kansallispuistossa St Davidin tuomiokirkko Preseli Hills -kukkuloita